ટી20ની સૌથી રસપ્રદ બાબત એ છે કે અણીના સમયે બાજી મારનારી ટીમ જ મેચ જીતે છે. ઘણી વાર એવું બને છે કે આવી ટીમો મેચમાં મોટાભાગના સમયે પાછળ હોય છે પણ છેલ્લી ઘડીએ તેમની પાસે એટલો સ્ફોટક ભંડાર હોય છે કે બે-ત્રણ ચાવીરૂપ ખેલાડીઓ ગમે તે ઘડીએ મેચનું પાસું પલટી નાંખે છે. કદાચ આવા જ ફાયર પાવરના અભાવે આ વખતે MI અણીના સમયે પરફોર્મ કરી શક્યું નથી. બીજીતરફ RCB પણ ત્રણમાંથી બે મેચ હારી ચૂક્યું છે. તેમની એકમાત્ર જીત KXIP સામે થઈ છે. આ વખતે RCB માટે સૌથી ચિંતાજનક બાબત તેમના બોલર્સનું નબળું ફોર્મ છે. તદુપરાંત તેનો મિડલઓર્ડર પણ ટકી શક્યો નથી.